
На основу члана 17. и члана 19. став 1. Закона о јавном информисању и медијима („Службени гласник Републике Србије“, број: 83/2014, 58/2015 и 12/2016-аутентично тумачење), члана 4. став 1. и члана 9. Правилника о суфинансирању пројеката за остваривање јавног интереса у области јавног информисања („Службени гласник Републике Србије“, број:16/2016, члана 11. раздео 4, глава 1, Програм 15 – локална самоуправа, Програмска активност 0602-0006: Информисање, функционална класификација 830 – Услуге емитовања и издаваштва, економска класификација 454 – Текуће субвенције приватним предузећима, позиција 89. Одлуке о буџету града Врања за 2016. годину („Службени лист града Врања“, број: 23/2015), члана 6. став 1. тачка 11, члана 63. и 65. Пословника Градског већа града Врања („Службени лист града Врања“, број: 30/2012 и 9/2015) и Одлуке о расписивању јавног позива за суфинансирање пројеката из буџета града Врања ради остваривања јавног интереса у области јавног информисања за 2016. годину,  коју је донело Градско веће града Врања, дана 4.3.2016. године, под бројем: 06-33/2016-04, Градско веће града Врања, на седници одржаној 09.03.2016. године, расписало је


Ј А В Н И  П О З И В

ЗА УЧЕШЋЕ НА КОНКУРСУ 

 ЗА СУФИНАНСИРАЊЕ ПРОЈЕКАТА ИЗ БУЏЕТА ГРАДА ВРАЊА

 РАДИ ОСТВАРИВАЊА ЈАВНОГ ИНТЕРЕСА У ОБЛАСТИ ЈАВНОГ ИНФОРМИСАЊА У 2016. ГОДИНИ


I Намена средстава за остваривање јавног интереса


Јавни позив за учешће на конкурсу се расписује ради пружања финансијске подршке медијским садржајима који доприносе остваривању јавног интереса у области јавног информисања, дефинисаног чланом 15. Закона о јавном информисању и медијима.


Расписује се један јавни позив за 2016. годину. 


Конкурс се расписује за суфинансирање пројеката чија реализација траје до 31.12.2016. године.

II Износ средстава опредељених за конкурс

            Одлуком о расписивању јавног позива за суфинансирање пројеката из буџета града Врања ради остваривања јавног интереса у области јавног информисања за 2016. годину,  коју је донело Градско веће града Врања, дана 4.3.2016. године, под бројем: 06-33/2016-04, средства у износу од 18.050.000,00 динара намењена су за конкурс за суфинансирање пројеката производње медијских садржаја из области јавног информисања.

Најмањи износ средстава који се може одобрити по пројекту износи 45.125,00 динара, а највећи износ средстава по пројекту износи 9.205.500,00 динара.

 
Ако средства опредељена за конкурс нису у целости расподељена, Градско веће  града Врања може да распише нови конкурс за расподелу преосталих средстава до краја исте календарске године.


Средства која се расподељују на основу спроведеног јавног конкурса, расподељују се у складу са правилима о додели државне помоћи.

Јавни позив ће се објавити на званичној интернет страници града Врања/мора бити видљив и доступан јавности све време трајања конкурса/ и недељном листу Новине „Врањске“.


III Право учешћа на конкурсу има:


1) издавач медија који је уписан у Регистар медија и који се води у Агенцији за привредне регистре, са подацима уписаним у складу са Законом;

2)правно лице, односно предузетник који се бави производњом медијских садржаја и који приложи доказ да ће суфинансирани медијски садржај бити реализован путем медија који је уписан у Регистар медија. 


Право учешћа на конкурсу немају издавачи медија који се финансирају из јавних прихода. 

На конкурсу се може учествовати само једним пројектом.

Издавач више медија може конкурисати  једним пројектом за сваки медиј.

Максимални износ који се може доделити по једном пројекту је 80% вредности пројекта.


Учесник конкурса који је у текућој календарској години већ користио средства намењена пројектном суфинансирању у области јавног информисања на републичком, покрајинском или локалном нивоу, може учествовати на конкурсу за суфинансирање истог пројекта само још једном у тој години, и то у износу који, уз средства која је већ добио, не прелази 80% вредности пројекта.   
IV Критеријуми за оцену пројекта

Критеријуми на основу којих ће се оцењивати пројекти пријављени на Конкурс:

1) мера у којој је предложена пројектна активност подобна да оствари јавни интерес у области јавног информисања;

2) мера пружања веће гаранције привржености професионалним и етичким медијским стандардима.
На основу критеријума из става 1. тачка 1) овог члана, посебно се оцењује:

        1.Значај пројекта са становишта:

-остваривања јавног интереса у области јавног информисања;

-остваривање намене конкурса;

- усклађености пројекта са реалним проблемима, потребама и приоритетима циљних група;

- идентификованих и јасно дефинисаних потреба циљних група;

- заступљености иновативног елемента у пројекту и новинарско истраживачког приступа.
2. Утицај и изводљивост са становишта:

- усклађености планираних активности са циљевима, очекиваним резултатима и потребама циљних група;

- степена утицаја пројекта на квалитет информисања циљне групе;

- мерљивости индикатора који омогућавају праћење реализације пројекта,

- разрађености и изводљивости плана реализације пројекта;

- степена развојне и финансијске одрживости пројекта (позитивни ефекти пројекта настављају се након што се оконча подршка);

3. Капацитети са становишта:

- степена организационих и управљачких способности предлагача пројекта;

-неопходних ресурса за реализацију пројекта;

-стручних и професионалних референци предлагача пројекта, које одговарају предложеним циљевима и активностима пројекта.

4. Буџет и оправданост трошкова са становишта:

- прецизности и разрађености буџета пројекта, који показује усклађеност предвиђеног трошка са пројектним активностима;

- економске оправданости предлога буџета у односу на циљ и пројектне активности.
На основу критеријума из става 1. тачка 2) овог члана посебно се оцењује.

1) да ли су учеснику конкурса изречене мере од стране државних органа,регулаторних тела или тела саморегулације у последњих годину дана, због кршења професионалних и етичких стандарда (податке прибавља стручна служба од Регулаторног тела за електронске медије, за електронске медије, а од Савета за штампу, за штампане и онлајн медије).

        2) доказ о томе да су након изрицања казни или мера предузете активности које гарантују да се сличан случај неће поновити.


Овом Одлуком се дефинишу и ближи критеријуми за оцењивање предложених пројеката, а то су: кадровски потенцијал и техничка опремљеност подносиоца пројекта; искуство и континуитет у производњи медијских садржаја дефинисаних конкурсом; заступљеност медијских садржаја дефинисаних конкурсом у предложеном пројекту (дужина радио и тв програма, број страница са текстовима у новинама и на интернет порталима и сл.), територија реализације пројекта и програмски приоритети.


Програмски приоритети су:

1. Медијски садржаји који доприносе афирмацији интерактивног учешћа грађана у побољшању рада локалне самоуправе;


2. Медијски садржаји значајни за привредни развој и стварање повољног привредног амбијента на територији града Врања; 

3. Медијски садржаји из области образовања и науке који афирмишу рад образовних и научних институција града Врања;

4. Медијски садржаји у области културе и очувања културног наслеђа града Врања;

5. Медијски садржаји намењени младима, који промовишу стручна и научна достигнућа, здрав начин живота, ненасиље и значај спорта на територији града Врања;

6. Медијски документарно–образовни садржаји у домену људских права и слобода – право на рад (програмски садржаји о родној равноправности, запошљавању, старим занатима, траженим образовним профилима, иновацијама и програмима у области запошљавања);

7. Специјализовани медијски садржаји едукативног типа из области пољопривреде и руралног развоја на територији сеоског подручја града Врања;

8. Специјализовани медијски садржаји едукативног типа из области борбе против корупције, као и истраживачки медијски програми у области борбе против корупције;

9. Медијски садржаји значајни за очување идентитета националних мањина који живе на територији града Врања;

10. Медијски садржаји значајни за инклузију особа са инвалидитетом на територији града Врања;

11. Медијски садржаји посвећени енергетици, комуналним темама, као и промовисању енергетске ефикасности и примера добре праксе на територији града Врања;

12. Медијски садржаји из области заштите животне средине (едукативни програми, промоција и заштита природних ресурса Врања и околине);

13. Информативно–образовни медијски садржаји из области безбедности и унапређења стања безбедности на територији града Врања.

14. Медијски садржаји из области унапређења положаја и равноправности одређених друштвених група на територији града Врања: малолетника, економски и социјално угрожених друштвених група, жена, старих и сл;

15. Медијски садржаји из области унапређења медијске писмености на територији града Врања.

V Документација која се прилаже

Учесник Конкурса је обавезан да достави следећу документацију:

1.попуњен и оверен пријавни Образац 1 у највише четири примерка:

-Попуњен предлог пројекта и

-Попуњен буџет пројекта.

Образац се преузима на сајту града Врања, на адреси: www.vranje.org.rs.  


2. Копије следећих докумената, у једном примерку: 

- Решење о регистрацији правног лица или предузетника у Агенцији за привредне регистре;

- Решење о регистрацији медија у Регистру медија који се води у Агенцији за привредне регистре, са подацима уписаним у складу са Законом о јавном информисању и медијима;

- Дозвола за емитовање радио и/или ТВ програма издата од Регулаторног тела за електронске медије;  

- Оверена изјава/сагласност медија (или више њих) да ће програмски садржај бити емитован/објављен у том медију (обавезно само за правна лица, односно  предузетнике који се баве производњом медијског садржаја); 

- Доказ о редовном измиривању обавеза према Републици Србији - Извод из појединачне пореске пријаве за порез и доприносе по одбитку за месец који претходи месецу подношења пријаве за учешће на конкурсу; 

- Уверење Пореске управе Републике Србије о измиреним обавезама по основу пореза и доприноса за месец који претходи месецу подношења пријаве за учешће на конкурсу (овај доказ важи за предузетнике који се по основу пореза и доприноса дуже решењем Пореске управе РС); 

- Доказ о редовном измиривању локалних изворних прихода према јединици локалне самоуправе – уверење локалне пореске администрације са наведеним измиреним обавезама закључно са месецом који претходи месецу подношења пријаве за учешће на конкурсу.
VI Рокови


Пријаве на конкурс подносе се у року од 15 дана од дана објављивања у недељном листу Новине „Врањске“ и на званичној интернет презентацији града Врања, на адреси: www.vranje.org.rs., односно пријаве се подносе закључно са 25.03.2016.године.

Одлуку о расподели средстава доноси Градско веће града Врања, на основу образложеног предлога Комисије, у року до 45 дана од дана закључења Конкурса. 

Корисник средстава је дужан да достави наративни и финансијски извештај о утрошку тих средстава - (Образац 2) и финансијски део извештаја (Образац 2), и то најкасније у року од 15 дана по истеку предвиђеног рока за реализацију пројекта.

Обрасци наведени у претходном ставу могу се преузети са званичног сајта града Врања, на адреси: www.vranje.org.rs.  

Уз наративни извештај, достављају се и емитовани прилози у електронском облику, односно исечци из новина, публикација, копије садржаја са портала. 


Уз наведене прилоге, учесник конкурса који је добио буџетска средства је дужан да достави извештај о емитованим прилозима, емисијама, објављеним новинским чланцима, објављеним текстовима на сајту – који ће садржати за сваки прилог следеће информације: назив прилога/ текста; тема прилога/ текста; учеснике прилога; емисија у којој је прилог емитован/ рубрика у новинама у којој је текст објављен.

VII Позив за учешће у раду Комисије


Позивају се новинарска и медијска удружења која су регистрована најмање три године пре датума расписивања овог конкурса, да предложе чланове Конкурсне комисије.

Уз предлог за чланове Комисије, новинарска и медијска удружења, прилажу и доказ о регистрацији тог удружења у Регистру удружења. 


Позивају се медијски стручњаци, заинтересовани за учешће у раду Комисије, да писаним путем предложе своје чланство у Комисији. 

Предложена лица не смеју бити у сукобу интереса нити обављати јавну функцију, у складу са правилима о борби против корупције.
Уз предлог за члана Комисије доставља се и његова кратка биографија.

Удружења и појединци, предлоге за члана Комисије могу послати у року од 15 дана од дана објављивања конкурса у недељном листу „Врањске“ на адресу: град Врање, Градско веће града Врања, Улица краља Милана број 1, 17500 Врање, са назнаком: „Предлог за члана/чланове Комисије  за суфинансирање пројеката за остваривање јавног интереса у области јавног информисања на територији града Врања у 2016. години“ или предајом у Услужном центру града Врања, на шалтеру број 1 - Писарница.

VIII НАЧИН ПРИЈАВЉИВАЊА
            Подносилац пријаве је у обавези да наведену документацију достави у штампаној и електронској форми - на компакт диску (ЦД или ДВД), у затвореној коверти.


Пријаве слати поштом на адресу: Град Врање, Градско веће града Врања, Улица краља Милана број 1, 17500 Врање, у затвореној коверти, насловљено са „Пријава по Јавном позиву за суфинансирање пројеката из буџета града Врања ради остваривања јавног интереса у области јавног информисања у 2016. години“ и са назнаком „НЕ ОТВАРАТИ“ или предајом у Услужном центру града Врања, на шалтеру број 1 - Писарница.


Додатне информације се могу добити радним данима, од 7 до 9 часова, на телефон 064/8907865.
Република Србија

ГРАД ВРАЊЕ

ГРАДСКО ВЕЋЕ

Број: 06-37/2016-04

Дана: 9.3.2016. године

В р а њ е

На основу члана 63. Пословника Градског већа града Врања („Сл. гласник града Врања, број: 30/2012 и 9/2015), Градско веће града Врања, на седници одржаној 9.3.2016. године, разматрало је Извештај о реализацији пројеката по расписаном јавном позиву за суфинансирање пројеката из буџета града Врања  у области јавног информисања у 2015. години,  и донело следеће
З А К Љ У Ч К Е

1. Прихвата  се Извештај о реализацији пројеката по расписаном јавном позиву за суфинансирање пројеката из буџета града Врања  у области јавног информисања у 2015. години.


2. Предлаже се новоизабраној Комисији за суфинансирање пројеката за остваривање јавног интереса у области јавног информисања на територији града Врања у 2016. години, да се упозна са Извештајем Комисије за преглед поднетих извештаја о реализацији пројеката по расписаном јавном позиву за суфинансирање пројеката из буџета града Врања у области јавног информисања у 2015. години, број: 06-30/2016-04 од 03.03.2016. године.

Задатак новоизбране Комисије је да, приликом одлучивања о додели средстава за 2016. годину, узме као отежавајућу околност пропусте појединих учесника конкурса као што су: неиспуњавање или делимично испуњавање професионалних норми и предвиђених активности приликом реализације пројекта, непоштовање рока достављања Ревидираног пројекта буџета, наративног и финансијског извештаја и ненаменско трошење средстава добијених за реализацију пројекта.


3. Свим учесницима конкурса, који су приликом реализације пројеката по претходном конкурсу имали пропусте, указати им и упозорити их да, уколико приликом реализације новог конкурса за 2016. годину, учине исте или сличне пропусте, да то неће бити толерисано.
Закључак доставити:Милошу Антанасијевићу, члану Градског већа, учесницима конкурса и Писарници града.

                                                                                                    ПРЕДСЕДНИК








                              ГРАДСКОГ ВЕЋА,






                                                         Зоран Антић
Република Србија

ГРАД ВРАЊЕ

ГРАДСКО ВЕЋЕ

Број: 06-37/2016-04

Дана: 9.3.2016. године

В р а њ е

На основу члана 63. Пословника Градског већа града Врања („Сл. гласник града Врања, број: 30/2012 и 9/2015), Градско веће града Врања, на седници одржаној 9.3.2016. године, разматрало је Текст јавног позива за учешће на конкурсу за суфинансирање пројеката из буџета града Врања, ради остваривања јавног интереса у области јавног информисања у 2016. години,  и донело следећи

З А К Љ У Ч А К 


Утврђује се  Текст јавног позива за учешће на конкурсу за суфинансирање пројеката из буџета града Врања ради остваривања јавног интереса у области јавног информисања у 2016. години и даје сагласност за расписивање истог.

Закључак доставити:Милошу Антанасијевићу, члану Градског већа и Писарници града.

                                                                                             ПРЕДСЕДНИК








                        ГРАДСКОГ ВЕЋА,






                                                   Зоран Антић

Република Србија

ГРАД ВРАЊЕ

ГРАДСКО ВЕЋЕ

Број: 06-37/2016-04

Дана: 9.3.2016. године

В р а њ е

На основу члана 63. Пословника Градског већа града Врања („Сл. гласник града Врања, број: 30/2012 и 9/2015), Градско веће града Врања, на седници одржаној 9.3.2016. године, разматрало је Предлог градоначелника Врања, за овлашћење лица које ће обављати послове секретара Градског већа града Врања,  и донело следећи

З А К Љ У Ч А К 


Овлашћује се Милош Антанасијевић, члан Градског већа за ресор државна управа и локална самоуправа, да са градоначелником Врања, врши дневну координацију рада чланова Већа и припрему седница Градског већа.
Закључак доставити:градоначелнику Врања, Милошу Антанасијевићу, члану Градског већа и Писарници града.

                                                                                             ПРЕДСЕДНИК








                        ГРАДСКОГ ВЕЋА,






                                                   Зоран Антић

